O lubrikantih oziroma vlažilnih gelih

Lubrikanti in vlažilni geli so vlažilna sredstva, ki jih uporabljamo in so nam v pomoč pri različnih vrstah spolnih odnosov in pri seksualnih igricah.

Zmotno je mišljenje, da lubrikant zmanjša intimnost in občutek pri spolnem odnosu. Še bolj zmotno pa je mišljenje, da se lubrikanti uporabljajo samo pri uporabi erotičnih igrač!

Lubrikant je erotični pripomoček številka ena!

Dobrodošel je v spolnosti oziroma pri vseh oblikah ali vrstah seksualnih odnosov ali samozadovoljevanja. Ker obstaja več vrst lubrikantov in ni vsak lubrikant za vse, je prava izbira lubrikanta pomembna. Svetujem vam, da kupite za začetek najmanjšo stekleničko. Preizkusite več različnih lubrikantov, da boste ugotovili, kateri vam najbolj odgovarja.

Poznamo več vrst lubrikantov, ki so namenjeni različni uporabi

Na voljo sta dve osnovni vrsti lubrikantov ali vlažilnih sredstev:
– na vodni osnovi, ki so najbolj pogosti in vsestranski
– na silikonski osnovi, ki so podobnim vodnim, in so vodoodporni

Z izjemo teh dveh osnovnih vrst imamo še lubrikante na oljni osnovi in lubrikante z dodanim vazelinom, ki so idealni za analne igrice. Na trgu je veliko različnih izdelkov. Predstavila vam bom bistvene razlike med njimi in ponudila kakšen nasvet, kako izbrati pravega. Lubrikante, ki so hkrati prijazni kondomom, predstavljata prvi dve, pravzaprav glavni, skupini – na vodni osnovi izdelani lubrikanti in silikonski lubrikanti.

LUBRIKANTI, IZDELANI NA VODNI OSNOVI

Na trgu so najbolj pogosto zastopani lubrikanti na vodni osnovi. Te lubrikante najpogosteje priporočajo tudi zdravniki in ostalo zdravstveno osebje. Veljajo za varnejše lubrikante kot so tisti, ki so izdelani na osnovi različnih olj. Lahko se uporabljajo za vlaženje kondomov, lažje se nanašajo in tudi lažje sperejo s telesa.

Lubrikante na vodni osnovi priporočajo za uporabo skupaj z vsemi vibratorji, penisi, vaginami, kroglicami, skratka skupaj z vsemi erotičnimi pripomočki ali igračkami! Pozitivna stran teh lubrikantov je, da se enostavno sperejo z vodo.

Negativna stran je v tem, da se zelo hitro izsušijo, niso primerni za uporabo z vodoodpornimi igračkami, ker voda sredstvo odstrani. Prav tako niso primerni za spolne odnose v vodi (tuš, kad, bazen, ipd.).

Med njimi boste našli gostejše in redkejše, z vonjem ali brez oziroma povsem nevtralne – brez vonja in tudi nadišavljene. Za uporabo med oralnim seksom so zelo primerni tisti z okusom. Še posebej vas bodo razvneli lubrikanti z »warming« učinkom, ki pogrejejo mesto nanosa.

Kaj ali katerega med njimi boste izbrali, je odvisno od vas in namena uporabe

Izkušnje uporabnikov pravijo, da so za analne igrice in za vlaženje erotičnih igračk primernejši gostejši vlažilni geli, saj ne zdrsijo s površine. Nekateri prisegajo na tiste, ki so podobni naravni vlažnosti, spet drugi imajo radi spolzko in divjo spolno igro. Za katerega se boste odločili, je še vedno povsem vaša odločitev.

SILIKONSKI LUBRIKANTI

Čeprav veljajo na trgu za dokaj nove, so silikonske vlažilne gele že dolgo uporabljali izdelovalci kondomov. Uporabljajo se namreč lahko tudi za vlaženje kondomov, saj jih ne poškodujejo.

Značilno za njih je, da se na zraku ne sušijo tako kot lubrikanti, izdelani na vodni osnovi. V bistvu se od lubrikantov, izdelanih na vodni osnovi ne razlikujejo tako zelo, razen po času, ko so vlažni. Ker v njih ni vode, se namreč ne sušijo in so zelo dolgo časa vlažni.
Vsi silikonski lubrikanti so redki in spolzki. V njih ni dodatkov, ki bi dražili kožo, zato so primerni tudi za tiste z občutljivejšo kožo. Ker se ne mešajo z vodo, jih lahko uporabljate v kopalni kadi ali pod tušem oziroma so uporabni za vse vrste podvodne zabave. Hkrati je to tudi njihova slaba »lastnost« , saj jih je zelo težko očistiti s posteljnine.

Kljub vsem prednostim, pa silikonskega lubrikanta ne smete uporabljati za vlaženje erotičnih igračk, ki so izdelane iz silikona. Lahko pa jih uporabite pri steklenih in plastičnih igračkah.

LUBRIKANTI Z DODANIM VAZELINOM

Lubrikanti z dodanim vazelinom so odlični za analne igrice, saj so gostejši od ostalih lubrikantov in zato olajšajo prodiranje ali penetracijo v anus. Ti lubrikanti niso primerni za uporabo, kjer je prisoten lateks (kondomi, ostali pripomočki), ker ga bo tovrstno sredstvo poškodovalo.

Tovrstne lubrikante prav tako ni priporočljivo uporabljati pri vaginalnem odnosu, ker dražijo sluznico vagine!

Pri analnem spolnem odnosu je zelo pomembna uporaba lubrikanta. Lubrikant je obvezen ne samo pri analnem odnosu, ko gre za penetracijo v anus, ampak tudi ob uporabi vibratorja ali prstov. Anus ne povzroča toliko naravnega lubrikanta kot vagina, zato je lahko analni odnos brez lubrikanta boleč in nadvse neprijeten. Tudi analne igrače ne postanejo vlažne brez lubrikantov.

LUBRIKANTI NA OLJNI OSNOVI

Lubrikanti na oljni osnovi niso priporočljivi ne za vaginalno in ne analno penetracijo in ne za uporabo kondomov. Zakaj jih potem sploh imamo?

Za masturbacijo!

Dlani tako lepo drsijo.
Njegove ali … njene …

IN ZA KONEC … ŽE VESTE ?!

• vlažilne gele lahko uporabite tudi namesto masažnega olja pri masaži
• z vlažilnimi geli lahko navlažite tampone, da se lažje vstavijo
• uporabite jih lahko tudi za dodatno vlaženje kondomov